Gazeli (Ćatić)/IV
<s><poem>
O, asketo, zašto lažeš, da je kao - u mejhani,
Kad ja pjan sam trepavkama prah otrao u mejhani.</s>

<s>Od mirisa svojih sanja i od sv'jeća čežnje svoje
Ja sam sebi hram velebni sazidao - u mejhani.</s>

<s>Pred Ljepote žrtvenikom k'o mag tamjan palio sam
I koketnoj krčmarici srce dao - u mejhani.</s>

<s>O, rumene vinske čaše, kol'ko put sam kapljom vašom
Vatru vjere u svom njedru rasplamsao - u mejhani!</s>

<s>Vi najdraži cv'jeci ste mi, žedna vas je duša moja,
Za vas Musa sav bi svijet žrtvovao - u mejhani. </poem></s>

<s>Musa Ćazim Ćatić</s>

